
Narva Laste Loomemaja
õppetasu piirnormide kehtestamine
Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel
§ 1. Õppetasu piirnormide kehtestamine ja õppetasude kinnitamine
(1) Kehtestada Narva Laste Loomemaja õppekulude osaliseks katmiseks võetava õppetasu piirnormid:
	Huvialade suunad
	Lapsed ja noored
	Täiskasvanud

	Loodusehuvialad
	2,00-10,00 eurot
	–

	Üldkultuurihuvialad
	4,00-12,00 eurot
	6,00-20,00 eurot

	Spordihuvialad
	4,00-12,00 eurot
	6,00-20,00 eurot

	Tehnikahuvialad
	4,00-12,00 eurot
	6,00-20,00 eurot

	Teatrihuvialad
	4,00-12,00 eurot
	6,00-20,00 eurot

	Tantsuhuvialad
	4,00-12,00 eurot
	6,00-20,00 eurot

	Muusika- ja kunstihuvialad
	4,00-12,00 eurot
	6,00-20,00 eurot

	Keeleõppe huvialad
	6,00-12,00 eurot
	6,00-20,00 eurot


(2) Narva Linnavalitsuse Kultuuriosakonna juhataja kinnitab oma käskkirjaga Narva Laste Loomemaja konkreetsete huvialade õppetasud käesoleva määruse punktis 1 toodud piirnormide piires.

§ 2. Õppemaksust vabastamine

Narva Laste Loomemaja direktoril on õigus vabastada andekaid lapsi ja lapsi vähekindlustatud peredest õppemaksust, kuid mitte üle 20% huvikooli õpilaste üldarvust.
§ 3. Rakendussätted
(1) Tunnistatakse kehtetuks Narva Linnavalitsuse 04.03.2009. a määrus nr 233 „Narva Laste Loomemaja õppetasu piirnormide kinnitamine.
(2) Määrus jõustub 01.09.2014. a.
Eduard East
Linnapea

14.04.2014. a nr 3.1–19/8
Õiend
Vastavalt kohaliku omavalitsuse korralduse seaduse § 30 lõike 1 punktile 3
Narva Laste Loomemaja esitas Narva Linnavalitsuse Kultuuriosakonda taotluse, millega soovib tunnistada kehtetuks kehtivad Narva Linnavalitsuse 04.03.2009.a määrusega nr 233 kinnitatud õppetasu piirnormid ning kehtestada uued õppetasu piirnormid. Määruse kehtimise aja ehk viie aasta jooksul on muutunud majandusolukord, on toimunud suurenemised hindades ning palkades. Samal ajal on toimunud ka muudatused huvikooli poolt pakutavates teenustes. Tänu huvikooli pidevale arendamisele on paranenud huvihariduse võimalused, tingimused ning ka kvaliteet: huviringidele on soetatud hea tehniline varustus, on paremaks muutunud huvialade õppekavade sisu, on toimunud ruumiliste tingimuste parendamine.
Kehtivate õppetasu piirnormide piires on toimunud iga-aastased konkreetsete huvialade õppetasude suuruste muudatused. Hetkel kehtivate ülalnimetatud määrusega kehtestatud õppetasu piirnormide piires ei ole võimalik kehtestada konkreetsete huvialade õppetasude suuruseid, mis vastaksid pakutava huvihariduse kvaliteedi tasemele.  
Kultuuriosakond peab Narva Laste Loomemaja õppetasu piirnormide kinnitamise taotlust põhjendatuks ning palub toetada ülalmainitud taotlust.

